ᱛᱟᱨᱟ ᱵᱮᱭᱤᱨ

ᱛᱟᱨᱟ ᱵᱮᱭᱤᱨ  ᱫᱚ ᱢᱤᱫ ᱠᱟᱱᱟᱰᱤᱭᱟ ᱟᱨ ᱟᱢᱮᱨᱤᱠᱟᱱ ᱥᱮᱨᱮᱧ ᱨᱩᱥᱤᱠᱟ ᱥᱟᱶᱛᱮ ᱥᱮᱨᱮᱧᱼᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱾
  ᱡᱤᱭᱚᱱ ᱠᱟᱛᱷᱟ 
ᱛᱟᱨᱟ ᱵᱮᱭᱤᱨ ᱫᱚ ᱠᱟᱱᱟᱰᱟ ᱨᱮᱭᱟᱜ ᱵᱷᱟᱱᱠᱳᱣᱵᱷᱚᱨ (Vancouver) ᱴᱷᱟᱶ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱯᱷᱤᱞᱤᱯᱷᱟᱭᱤᱱᱥ ᱟᱨ ᱟᱭᱳ ᱫᱚ ᱜᱨᱮᱴᱼᱵᱨᱤᱴᱮᱱ ᱨᱤᱱ  ᱵᱩᱱᱭᱟᱹᱫᱤ ᱦᱚᱲ ᱠᱟᱱᱟᱠᱤᱱ ᱾ ᱟᱡ ᱵᱟᱵᱟ ᱫᱚ ᱩᱵᱼᱥᱴᱟᱭᱤᱞᱤᱴ ᱠᱟᱱᱟ ᱥᱟᱶᱛᱮ ᱢᱤᱫ ᱥᱮᱞᱩᱱ ᱨᱤᱱᱤᱡ ᱢᱟᱹᱞᱤᱠ ᱦᱚᱸ ᱠᱟᱱᱟᱭ ᱾ ᱟᱭᱳ ᱫᱚ ᱦᱩᱰᱤᱧ ᱢᱟᱨᱟᱝ ᱵᱮᱯᱟᱨ ᱠᱟᱛᱮ ᱡᱤᱭᱚᱱ ᱠᱚ ᱠᱷᱟᱱᱰᱟᱣᱮᱫᱟ ᱾ ᱟᱡ ᱫᱟᱫᱟᱼᱦᱟᱲᱟᱢ ᱫᱚ ᱠᱟᱱᱟᱰᱟ ᱨᱮᱭᱟᱜ ᱵᱷᱤᱴᱚᱨᱤᱭᱟ (Victoria) ᱨᱮ ᱯᱤᱭᱟᱱᱳ ᱨᱩᱻ ᱠᱟᱛᱮ ᱟᱹᱥᱩᱞᱚᱜ ᱠᱟᱱ ᱛᱟᱦᱮᱸᱱ ᱾

ᱟᱡ ᱜᱤᱫᱟᱹᱨ ᱩᱢᱮᱨ ᱚᱠᱛᱮ ᱟᱭᱢᱟ ᱡᱟᱭᱜᱟ ᱨᱮᱠᱚ ᱛᱟᱦᱮᱸ ᱞᱮᱱᱟ ᱾ ᱚᱱᱟᱛᱮ ᱟᱡ ᱫᱚ ᱯᱮᱼᱯᱮᱭᱟ ᱞᱟᱛᱟᱨ ᱟᱥᱲᱟ ᱟᱨ ᱞᱟᱯᱷᱟᱝ ᱟᱥᱲᱟ ᱨᱮᱠᱚ ᱵᱷᱩᱨᱛᱤ ᱞᱮᱫᱮ ᱛᱟᱦᱮᱸᱱ ᱾ ᱛᱤᱢᱤᱱ ᱫᱤᱱ ᱫᱚ ᱥᱟᱫᱚᱢ ᱟᱹᱛᱩ ᱨᱮᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱱ ᱾ ᱚᱱᱟᱛᱮ ᱟᱡᱫᱚ ᱡᱤᱭᱟᱹᱞᱤ ᱟᱨ ᱫᱟᱨᱮᱞᱟᱨᱮ ᱪᱮᱛᱟᱱ ᱨᱮ ᱟᱹᱰᱤᱜᱮ ᱜᱚᱨᱚᱡᱽ ᱚᱢᱚᱱ ᱞᱮᱱ ᱛᱟᱭᱟ ᱟᱨ ᱥᱟᱫᱚᱢ ᱨᱮ ᱫᱮᱡᱚᱜ ᱦᱚᱸᱭ ᱥᱮᱬᱟ ᱞᱮᱫᱟ ᱾
ᱜᱷᱟᱨᱚᱸᱡᱽ ᱨᱮ ᱥᱟᱫᱚᱢ ᱫᱮᱡᱚᱜ ᱵᱟᱝᱠᱚ ᱠᱩᱥᱤᱭᱟᱜ ᱛᱟᱭ ᱛᱟᱦᱮᱸᱱ,ᱚᱱᱟᱛᱮ ᱟᱡ ᱫᱚ ᱛᱤᱢᱤᱱ ᱫᱤᱱ ᱚᱞᱚᱜ ᱯᱚᱲᱦᱚᱱ ᱠᱚ ᱵᱟᱹᱜᱤ ᱠᱟᱛᱮ ᱥᱩᱨ ᱜᱳᱫᱟᱢ ᱚᱲᱟᱜ ᱨᱮᱭ ᱜᱤᱛᱤᱡ ᱛᱟᱦᱮᱸᱱ ᱾
ᱟᱭᱚᱼᱵᱟᱵᱟ ᱛᱟᱭ ᱛᱤᱢᱤᱱ ᱫᱤᱱ ᱫᱚ ᱵᱷᱮᱜᱮᱫ ᱨᱮᱠᱤᱱ ᱛᱟᱦᱮᱸ ᱠᱟᱱᱟ,ᱛᱟᱭᱚᱢ ᱛᱮᱫᱚ ᱢᱤᱫ ᱞᱮᱱᱟ ᱠᱤᱱ ᱾ ᱚᱱᱟᱛᱮ ᱟᱡᱟᱜ ᱜᱤᱫᱟᱹᱨ ᱩᱢᱮᱨ ᱫᱚ ᱟᱹᱰᱤ ᱫᱩᱠᱷ ᱠᱚᱥᱴᱚ ᱛᱮ ᱯᱚᱞᱚᱢ ᱟᱠᱟᱱᱟ ᱢᱮᱱᱛᱮ ᱟᱡ ᱴᱷᱮᱱ ᱠᱷᱚᱱ ᱵᱟᱰᱟᱭᱚᱜᱼᱟ ᱾ ᱠᱞᱟᱥᱤᱠᱟᱞ ᱯᱤᱭᱟᱱᱳ ᱨᱩᱻ ᱕ ᱥᱮᱨᱢᱟ ᱩᱢᱮᱨ ᱠᱷᱚᱱ ᱮᱦᱚᱵ ᱞᱮᱫᱟᱭ ᱥᱟᱶᱛᱮ ᱮᱱᱮᱡ ᱦᱚᱸᱭ ᱥᱮᱬᱟ ᱮᱫ ᱛᱟᱦᱮᱸᱱ ᱾
ᱵᱮᱭᱤᱨ ᱫᱚ ᱫᱤ ᱨᱳᱞᱟᱭ ᱠᱳᱱᱡᱚᱨᱵᱷᱮᱴᱚᱨᱤ ᱚᱯᱷ ᱢᱤᱣᱡᱤᱠ (The Royal Conservatory of Music) ᱟᱥᱲᱟ ᱨᱮ ᱑᱐ ᱥᱮᱨᱢᱟ ᱠᱷᱚᱱ  ᱵᱤᱥᱛᱤ ᱧᱚᱜ ᱜᱮᱭ ᱛᱟᱦᱮᱸ ᱞᱮᱱᱟ ᱾ ᱟᱠᱚᱭᱤᱡ ᱯᱤᱭᱟᱱᱳ ᱢᱟᱪᱮᱛᱟᱹᱱᱤ ᱫᱚ ᱟᱹᱰᱤᱜᱮ ᱥᱴᱨᱤᱴ ᱟᱨ ᱵᱩᱞᱼᱢᱟᱛᱟᱞ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱵᱚᱛᱚᱨ ᱥᱟᱛᱞᱟᱜ ᱨᱟᱜ ᱢᱮᱫᱦᱟᱸ ᱟᱱᱛᱮ ᱚᱠᱟ ᱚᱠᱟ ᱦᱤᱞᱚᱜ ᱫᱚᱭ ᱨᱩᱣᱟᱹᱲ ᱛᱟᱦᱮᱸᱱ ᱾ ᱮᱱᱛᱮ ᱨᱮᱦᱚᱸ ᱥᱮᱨᱮᱧ ᱫᱚ ᱵᱟᱭ ᱵᱟᱹᱜᱤᱭᱟᱫᱟ ᱥᱟᱶᱛᱮ ᱫᱚᱲᱦᱚ ᱵᱩᱱᱭᱟᱹᱫ ᱦᱚᱸᱭ ᱛᱮᱭᱟᱨ ᱠᱮᱫᱟ ᱾
ᱵᱮᱭᱤᱨ ᱫᱚ ᱢᱤᱫ ᱠᱩᱲᱤ ᱥᱩᱢᱩᱝ ᱛᱟᱦᱮᱸᱱ ᱠᱟᱛᱷᱚᱞᱤᱠ ᱞᱟᱯᱷᱟᱝ ᱟᱥᱲᱟ ᱨᱮᱦᱚᱸᱭ ᱛᱟᱦᱮᱸ ᱠᱟᱱᱟ,ᱡᱟᱦᱟᱸᱨᱮ ᱠᱩᱲᱤ ᱪᱮᱛᱟᱱ ᱵᱩᱱᱤᱭᱟᱹᱫᱤ ᱪᱤᱱᱛᱟᱫᱷᱟᱨᱟ ᱥᱮᱬᱟ ᱞᱮᱫᱼᱟ  ᱾
ᱟᱡ ᱫᱚ ᱥᱟᱭᱢᱳᱱ ᱯᱷᱨᱟᱡᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ (Simon Fraser University) ᱠᱷᱚᱱ ᱠᱨᱤᱢᱤᱱᱳᱞᱳᱡᱤ (Criminology) ᱨᱮ ᱥᱚᱱᱮᱨ(BA) ᱰᱤᱜᱽᱨᱤᱭ ᱦᱟᱥᱚᱞ ᱞᱮᱫ ᱛᱟᱦᱮᱸᱱ ᱾ ᱟᱡᱟᱜ ᱚᱱᱟ ᱰᱤᱜᱽᱨᱤ ᱥᱟᱶᱛᱟ ᱟᱨ ᱢᱟᱱᱣᱟ ᱠᱚᱣᱟᱜ ᱵᱮᱵᱷᱟᱨ ᱵᱩᱡᱷᱟᱹᱣ ᱨᱮ ᱜᱚᱲᱚᱭ ᱮᱢᱟᱫᱮ ᱛᱟᱦᱮᱸᱱ ᱾ ᱚᱱᱟᱛᱮ ᱠᱨᱤᱢᱤᱱᱟᱞ ᱱᱮᱭᱟᱭ ᱟᱨ ᱠᱚᱭᱮᱫᱤ ᱥᱩᱫᱷᱨᱟᱹᱣ ᱛᱷᱚᱠ ᱨᱮ ᱟᱰᱵᱷᱳᱠᱮᱴ (advocate) ᱦᱚᱸᱭ ᱛᱟᱦᱮᱸ ᱞᱮᱱᱟ ᱾ ᱟᱡᱫᱚ ᱯᱷᱤᱞᱢ ᱟᱨ ᱥᱮᱨᱮᱧ ᱨᱩᱥᱤᱠᱟ ᱠᱮᱨᱤᱭᱚᱨ ᱵᱮᱱᱟᱣ ᱢᱟᱬᱟᱝ ᱵᱮᱯᱟᱨ ᱵᱟᱝᱠᱷᱟᱱ ᱠᱟᱹᱱᱩᱱ ᱪᱮᱛᱟᱱ ᱨᱮ ᱠᱟᱹᱢᱤ ᱨᱮᱭᱟᱜ ᱩᱭᱦᱟᱹᱨ ᱞᱮᱫ ᱛᱟᱦᱮᱸᱱ ᱾
 ᱵᱟᱦᱨᱮ ᱡᱚᱱᱚᱲ 

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱟᱢᱮᱨᱤᱠᱟ ᱥᱮᱨᱮᱧᱤᱭᱟᱹ